EURO 2020: Festival de goluri la Munchen. Germania, victorie spectaculoasă în fața Portugaliei, campioana en-titre.
Germania s-a impus, sâmbătă, împotriva Portugaliei, scor 4-2. Derby-ul dintre Portugalia și Germania, din grupa F de la EURO 2020, s-a disputat la Munchen. Cristiano Ronaldo s-a numărat printre marcatori.
Germania a reușit, sâmbătă, o victorie de senzație în fața Portugaliei, campioana europeană în exercițiu. Nemții au dispus de lusitani cu scorul de 4-2, la Munchen, meci contând pentru Grupa F de la EURO 2020.Cristiano Ronaldo a deschis scorul pentru lusitani (’15), dar nemții au trecut în față după ce Dias (’35) și Guerreiro (’39) au înscris în propria poartă. Germania a majorat scorul grație golurilor marcate de Havertz (’51) și Gosens (’60), iar Jota a fost al doilea marcator pentru reprezentativa lusitană (’67). În urma acestui succes, reprezentativa pregătită de Joachim Low a urcat pe locul secund în Grupa F a Campionatului European de fotbal.Au evoluat echipele:Portugalia: Rui Patricio – Semedo, Ruben Dias, Pepe, Guerreiro – W. Carvalho (R. Silva ’58), Danilo, B. Silva (Sanches ’46), B. Fernandes (Moutinho ’64), Diogo Jota (A. Silva ’83) – Ronaldo. Selecţioner: Fernando Santos.Germania: Neuer – Ginter, Hummels (Can ’62), Rudiger – Kimmich, Gundogan (Sule ’73), Kroos, Gosens (Halstenberg ’62) – Havertz (Goretzka ’73), Gnabry (Sane ’87), Muller. Selecţioner: Joachim Low.Alte rezultate înregistrate sâmbătă:Ungaria vs Franța 1-1Portugalia vs Germania 2-4.Clasament Grupa F:Franța (2-1 golaveraj) 4 puncteGermania (4-3) 3Portugalia (5-4) 3Ungaria (1-4) 1.Program etapa a treia (23 iunie):22:00 Portugalia vs Franța (Budapesta)22:00 Germania vs Ungaria (Munchen).